Уенчык мылтык җинаятьче тәрбиялиме?

	Уенчык мылтыкларның тышкы кыяфәте чын утлы коралга охшамаска тиеш. Бу көннәрдә Россия Иҗтимагый палатасының социаль сәясәт, хезмәт мөнәсәбәтләре һәм халыкның тормыш дәрәҗәсе буенча комиссия башлыгы Владимир Слепак балалар уенчыклары җитештерү һәм сату турындагы законга шундый үзгәреш кертергә тәкъдим итте. 	 Проект авторы фикеренчә, хәзерге уенчык мылтыкларның күбесен чын коралдан аеруы кыен. Шуңа күрә алардан караклар да оста файдалана. Слепак фикеренчә, мондый уенчык мылтыклар бала психологиясенә дә начар тәэсир итә: агрессия уята, җинаятьче сыйфатларын тудыра. Ничек уйлыйсыз, уенчык мылтык җинаятьче тәрбияли аламы? 

Ватаным Татарстан

	№ 56 | 18.04.2015	


